钦定古今图书集成/理学汇编/学行典/第200卷 > 王谦
## 钦定古今图书集成/理学汇编/学行典/第200卷 > 王谦

按《汜水县志》：“王谦，槐云坊人。早年游泮，父守礼有疾，
质神代死。居丧构思亲室，独处三年，事继母陈氏委
曲奉养。陈惟一女，食贫，谦时为供给，以慰母心。岁戊
子，母病瘟疫，谦躬侍汤药，不遑寝处者数十日。时亭
前冰花结彩，盖孝心所感也。其妻方氏事陈亦孝谨
著闻，则谦刑家之化矣。万历三十一年，钦赐孝行坊”，
旌表其闾。按院杨疏请云：“性生克孝，敦本事亲，养益
隆于继母，慕将希乎终身。”